stanford-oval/wikipedia huggingface dataset:
Mestaruussarja (jalkapallo)
Aiheesta muualla

Suomen korkeimman sarjatason tilastot kautta aikojen (RSSSF)
SPL toimintakertomukset, Suomen Urheiluarkisto (Arkistoitu – Internet Archive)
Mestaruussarjan kaudet
1930 |
1931 |
1932 |
1933 |
1934 |
1935 |
1936 |
1937 |
1938 |
1939
1940–1941 |
1943–1944 |
1945 |
1945–1946 |
1946–1947 |
1947–1948 |
1948 |
1949
1950 |
1951 |
1952 |
1953 |
1954 |
1955 |
1956 |
1957 |
1958 |
1959
1960 |
1961 |
1962 |
1963 |
1964 |
1965 |
1966 |
1967 |
1968 |
1969
1970 |
1971 |
1972 |
1973 |
1974 |
1975 |
1976 |
1977 |
1978 |
1979
1980 |
1981 |
1982 |
1983 |
1984 |
1985 |
1986 |
1987 |
1988 |
1989
Metyylibutyraatti

| Metyylibutyraatti |
| --- | --- |

Tunnisteet
IUPAC-nimi:  Metyylibutanoaatti
CAS-numero:  623-42-7
PubChem CID:  12180
SMILES:  CCCC(=O)OC
Ominaisuudet
Molekyylikaava:  C5H10O2
Moolimassa:  102,13 g/mol
Sulamispiste:  -85,8 °C
Kiehumispiste:  102,8 °C
Tiheys:  0,8984 g/cm3
Liukoisuus veteen:  -
Metyylibutyraatti kuuluu butyraattien aineryhmään ja se on huoneenlämmössä olomuodoltaan neste. Metyylibutyraatti tuoksuu hedelmäiselle. Yhdisteestä käytetään myös nimeä metyylibutanoaatti.
Metyylibutyraatin kemiallinen kaava on C5H10O2 ja moolimassa 102,13 g/mol, tiheys 0,8984 g/cm3, sulamispiste -85,8 °C, kiehumispiste 102,8 °C, leimahduspiste 14 °C (c.p.), taitekerroin 1,3878 (20 °C) ja CAS-numero 623-42-7. Se on hydrofobinen aine ja liukeneminen veteen ja hiilitetrakloridiin on niukkaa, mutta liukenee kaikissa suhteissa etanoliin ja eetteriin. Metyylibutyraatin höyry on ilmaa raskaampaa.
Metyylibutyraattia esiintyy alkoholijuomissa ja sitä käytetään esimerkiksi keinotekoisen rommin valmistukseen ja hedelmäesanssina.
Yhdistettä esiintyy myös kukkien tuoksuissa, eräissä hedelmissä ja semiokemikaalina eliöiden viestinnässä.
Aiheesta muualla

Raimo Alén: Kokoelma orgaanisia yhdisteitä, s. 362.  Consalen Consulting, 2009.  ISBN 978-952-92-5627-3
PubChem:  Methyl butyrate (englanniksi)
Human Metabolome Database (HMDB):  Methyl butyrate (englanniksi)
Food Component Database (FooDB): Methyl butyrate (englanniksi)
Yeast Metabolome Database (YMDB): Methyl butanoate (englanniksi)
ChemBlink: Methyl butyrate (englanniksi)
Pherobase: Floral Compound - methyl butyrate (englanniksi)
Pherobase: Semiochemical - methyl butyrate (englanniksi)
Metyylidihydrojasmonaatti

| Metyylidihydrojasmonaatti |
| --- | --- |

Tunnisteet
IUPAC-nimi:  Metyyli-2-(3-okso-2-pentyylisyklopentyyli)asetaatti
CAS-numero:  24851-98-7
PubChem CID:  102861
SMILES:  CCCCCC1C(CCC1=O)CC(=O)OC
Ominaisuudet
Molekyylikaava:  C13H22O3
Moolimassa:  226,306 g/mol
Kiehumispiste:  306 °C
Tiheys:  0,998–1,006 g/cm3
Liukoisuus veteen:  0,561 g/l (20 °C)
Metyylidihydrojasmonaatti (C13H22O3) on estereihin ja ketoneihin kuuluva orgaaninen yhdiste. Yhdistettä voidaan käyttää valmistettaessa hajusteita.
Ominaisuudet, valmistus ja käyttö

Huoneenlämpötilassa metyylidihydrojasmonaatti on väritöntä tai kellertävää nestettä. Sillä on miellyttävä jasmiininkaltainen tuoksu ja tuoksu on erityisen voimakas cis-metyylidihydrojasmonaattilla eli (R,R)-enantiomeerilla. Yhdistettä esiintyy teepensaissa.
Teollisesti metyylidihydrojasmonaattia tuotetaan raseemisena seoksena. Valmistusprosessin ensimmäisessä vaiheessa syklopentanoni reagoi valeraldehydin kanssa aldolikondensaatiolla muodostaen 2‐pentyyli‐2‐syklopenten‐l‐onia. Seuraavassa vaiheessa tämä yhdiste reagoi dimetyylimalonaatin kanssa Michael-additiolla. Viimeinen vaihe on hydrolyysi ja dekarboksylointi. Yhdisteelle on kehitetty myös selektiivisesti vain yhtä enantiomeeria tuottavia menetelmiä.
Metyylidihydrojasmonaattia käytetään useissa hajusteissa tuomaan niihin jasmiinin kukkien tuoksua. Käyttökohteita ovat muun muassa saippuat, shampoot ja puhdistusaineet .
Metsäratio

| Metsäratio Sleepy Sleepers |
| --- | --- | --- |

Studioalbumin tiedot
 Julkaistu: 1980
 Tyylilaji: Huumorirock / Punk
 Kesto: 41.26
 Levy-yhtiö: Sony BMG
Listasijoitukset
  Suomi: 4. (marraskuu 1980)
Sleepy Sleepersin muut julkaisut
| The Mopott Show 1979 | Metsäratio 1980 |  Levyraati 1981 |
Metsäratio on Sleepy Sleepersin kuudes albumi vuodelta 1980. Eräänlainen teema-albumi irvailee Yleisradion ohjelmatuotannolle aikana, jolloin kaupallisia radioasemia ei Suomessa vielä ollut. Ivan kohteena on myös suomalainen iskelmämusiikki. Helsingin Sanomien Markku Fagerlund piti levyn ideaa hyvänä ja toteutusta huolellisempana kuin yhtyeen aiemmilla albumeilla niin, että albumi oli hänestä Sliippareiden siihen asti paras.
Kappaleet

Metsäratio (On The Radio) (Säv. D. Summer, G. Moroder) – 4.43
Römpöti pöti pöts – 2.56
Mainosuutiset (Moskau) (Säv. R. Siegel, B. Meinunger) – 0.40
Painimaan (Atomic) (Säv. D. Harry, J. Destri) – 3.39
Sano se häiskä – 1.37
Haloo Warsowa – 5.13
Ei ei ei – 2.18
Aina muistan – 0.54
Viimeinen veteraani – 2.22
Rockabilly – 2.38
El Reino – 4.11
Hän on se poika – 2.52
Instrumental (Amerikkalainen vakooja-kameli) – 2.20
Ruusu Teksasin – 3.31
Tahdon räkästä sinua – 1.59
Calcutta – 4.47
Maamme (Instrumental) (Säv. F. Pacius) – 1.14
Kokoonpano

Tiina Tiikeri - laulu (1,4,7,12,14)
Sakke - laulu (2,6,16)
Mato - laulu (3,15)
Nakke Pänttönen - rummut
Pitkä-Kari Lehtinen - basso, puhelaulu (11)
Timo "Jäykkä" Järvinen - kitara, laulu (5,10)
Kokoonpano > Vierailijat

Heikki Pursiainen - akustinen kitara (11,13)
Heikki Hiiri - kitara (17)
Lahden kaupunginorkesterin kolmemiehinen puhallinsektio
Äänitys ja miksaus: Pekka Nurmikallio, Microvox, Lahti
Metsästysrikos

Metsästysrikos on rikoslakiin merkitty rikosnimike, jossa rikotaan metsästyslakia. Rangaistus metsästyslakiin merkittyjen sääntöjen, kieltojen ja määräysten rikkomisesta on lievemmissä tapauksissa sakko ja törkeimmissä vankeus, joista on säädetty rikoslain (39/1889) 48 a luvun 1 §:ssä. Varsinaisen rangaistuksen lisäksi voidaan tuomioistuimen päätöksellä määrätä muina seuraamuksina metsästyskielto määräajaksi, maksamaan korvauksia ja menettämään tekoväline valtiolle. Metsästysrikosta lievempi muoto on metsästysrike, joita on 49 kpl ja lisäksi voi tulla kysymykseen metsästyslain säännösten rikkominen.lähde?
Metsästysrikokset

Seuraavat tahalliset tai törkeät huolimattomuus teot ovat metsästysrikoksia:
Aiheuttaa metsästettäessä vaaraa ja vahinkoa muille ihmisille tai omaisuudelle.
Rikkoo lääninhallituksen antamaa alueellista turvallisuusmääräystä.
Hätyyttää tai jäljittää riistaeläintä ilma-aluksella, moottoriajoneuvolla tai muutoin lähestyy eläintä kyseisellä ajoneuvolla.
Ampuu riistaeläimen edellä mainitusta ajoneuvosta.
Ampuu riistaeläimen edellä mainitun ajoneuvon suojasta, aluksesta tai veneestä moottorin käydessä.
Ampuu riistaeläimen 100 metriä lähempänä edellä mainittuja ajoneuvoja välittömästi pysäyttämisen jälkeen, tai riistaeläimen ampuminen aluksesta tai veneestä moottorin käydessä.
Käyttää metsästyksessä lain 33 § 1 ja 2 momentissa mainittuja kiellettyjä pyyntivälineitä ja pyyntimenetelmiä.
Metsästää riistaeläintä sen rauhoitusaikana.
Metsästää riistaeläintä vastoin riistanhoitopiirin kieltoa tai rajoitusta.
Metsästää ilman lupaa (riistanhoitopiiri).
Metsästää karhua itäisellä tai läntisellä poronhoitoalueella rikkoen määrätty kiintiö.
Rangaistukset

Metsästysrikoksen seurauksena on sakko tai enintään 2 vuotta vankeutta.
Laittoman  saaliin kätkeminen sakkoa tai vankeutta enintään 6 kuukautta.
Metsästysrikkomuksen seurauksena on sakko.
Metsästyslain säännösten rikkomisesta sakko.
Luvaton pyynti sakkoa.
Luvaton rauhoittamattoman eläimen pyynnistä sakkoa.
Muita seuraamuksia

Metsästyskielto 1-5 vuodeksi.
Korvaus metsästysoikeuden haltijalle.
Korvaus luvattomasta metsästyksestä metsätysoikeuden haltijalle.
Menettämisseuraamus virallisen syytteen alaisissa asioissa, jolloin alueen metsästysoikeuden haltijalla ei ole oikeutta metsästää tai ottaa riistaeläintä haltuunsa.
Rikoksen tapahduttua voidaan metsästykseen käytetty ase tai muu tekoväline tuomita menetetyksi valtiolle.
Laittoman pyyntivälineen menetys joissakin tapauksissa.
Metapontion

| Metapontion> Μεταπόντιον |
| --- | --- |
 Metapontionin arkeologista aluetta.
Sijainti
 Metapontion
Koordinaatit:  40°23′1″N, 16°49′30″E
Valtio:  Italia
Paikkakunta:  Santa Palagina, Bernalda, Matera, Basilicata
Historia
Tyyppi:  kaupunki
Ajanjakso:  n. 630 eaa.–207 eaa.
Huippukausi:  n. 500-400-luvut eaa.
Kulttuuri:  antiikki
Alue:  Suur-Kreikka
Aiheesta muualla
  Metapontion Commonsissa 
Infobox OKNimi-testi OK: 
Metapontion (m.kreik. Μεταπόντιον, lat. Metapontum, Metapontium) oli antiikin aikainen kaupunki ja kaupunkivaltio (polis) Suur-Kreikassa eli Magna Graeciassa nykyisen Italian alueella. Se sijaitsi nykyisen Bernaldan kunnan alueella noin kilometrin luoteeseen nykyisestä Santa Palaginasta.
Metapontion oli alun perin kreikkalainen siirtokunta. Se taantui roomalaiselle kaudelle tultaessa ja oli raunioina viimeistään ajanlaskun alun tienoilla.
Maantiede

Metapontion sijaitsi Tarantonlahden rannalla kahden joen, jotka tunnettiin roomalaisella kaudella nimillä Bradan(e)us- ja Casuentus (nyk. Bradano ja Basiento/Cavone), suiden välisellä rannikkotasangolla. Bradanus tunnettiin ilmeisesti myös Metapontionin jokena kaupungin mukaan. Kaupungin etäisyys Herakleiasta (Heraclea) oli noin 23 kilometriä ja Taraksesta (Tarentum) noin 39 kilometriä.
Metapontion tunnettiin alueen hedelmällisestä maaperästä. Kaupunkivaltion alue tunnettiin nimellä Metapontinē (Μεταποντίνη). Sen pinta-alaksi on arvioitu noin 200 neliökilometriä. Väkiluvuksi on arvioitu suurimmillaan noin 40 000 henkeä, joista noin 12 500 itse kaupungissa.
Historia > Hellenistinen ja roomalainen kausi

Kleonymoksen sotaretkellä alueen barbaareja vastaan vuonna 303 eaa. metapontionlaiset eivät jostakin syystä asettuneet tämän puolelle. Tämän vuoksi Kleonymos suuntasi lopulta aseensa kaupunkia vastaan yhdessä lukaanien kanssa. Lopulta hän sai kaupungin haltuunsa rauhanomaisesti, mutta hänen kerrotaan syyllistyneen siellä kaikenlaisiin väärinkäytöksiin valtaa pitäessään.
Epeiroksen kuninkaan Pyrrhoksen Italian sotaretken aikaan Metapontion tuki tätä Taraksen tavoin. Ilmeisesti sodan myötä kaupunki päätyi Rooman vallan alle. Toisen puunilaissodan aikaan Metapontion siirtyi ensimmäisten joukossa Hannibalin puolella heti Cannaen taistelun vuonna 216 eaa. jälkeen. Myöhemmin sodan aikana kaupungissa oli kuitenkin roomalainen varuskunta, ja kaupunki vaikuttaa kyenneen karkottamaan varuskunnan ja ajamaan Karthagon asiaa kunnolla vasta Taraksen valtauksen vuonna 212 eaa. jälkeen. Tämän jälkeen Metapontionissa oli karthagolainen varuskunta aina siihen saakka, kun nämä kärsivät tappion Metauroksen taistelussa vuonna 207 eaa. Tappion jälkeen karthagolaiset vetäytyivät ja samalla evakuoivat kaupungin asukkaat pelastaakseen nämä joutumasta roomalaisten koston kohteeksi.
Tämän seurauksena kaupunki taantui, eikä se enää esiinny historiassa. Sitä ei kuitenkaan ilmeisesti hylätty täysin, sillä muun muassa Ciceron kuvaus käynnistään paikalla osoittaa sen olleen edelleen olemassa kaupunkina ensimmäisellä vuosisadalla eaa. Pausanias sanoo kaupungin olleen raunioina hänen aikanaan 100-luvulla jaa. Alue muuttui ajan kuluessa malarian vaivaamaksi, ja säilyi asumattomana nykyaikaan saakka.
Aiheesta muualla

Kuvia tai muita tiedostoja aiheesta Metapontion Wikimedia Commonsissa
Heeros ja siivekäs hevonen. Reliefi Metapontionista, 600-luku eaa.
Metapontionin lyömä raha, n. 470–440 eaa. Kuvituksessa ohrantähkiä ja heinäsirkka.
Metapontionin lyömä trioboli, n. 430–400 eaa. Kuvituksessa Apollon Karneios ja ohrantähkä.
Metapontionin lyömä kultainen tetraoboli, n. 297–280 eaa. Kuvituksessa kaupungin perustaja Leukippos ja ohrantähkiä.
Metapontionin arkeologista aluetta.
Apollonin temppelin raunioita.
Heran temppelin eli ”Tavole Palatinen” rauniot.
Metapontionin teatterin rauniot.
Metakognitio

Metakognitio on tietoisuutta omista tai muiden ihmisten kognitiivisista toiminnoista, ajattelusta, oppimisesta tai tietämisestä.
Metakognition tutkimus alkoi kehittyä 1970-luvulla. Ensimmäisenä sanaa metakognitio käytti J. H. Flavell vuonna 1976.
Metakognitio jaetaan yleensä tieto- ja taitokomponentteihin. Metakognitiiviset tiedot voidaan jakaa kolmeen tyyppiin:
tiedot ja käsitykset itsestä (ja muista) tiedonkäsittelijänä ("Minulla on hyvä näkömuisti"),
tiedot erilaisista tehtävistä ja niiden suorittamisesta ("Tiivistelmän kirjoittaminen edellyttää, että poimin tekstistä tärkeimmät asiat")
tiedot erilaisista strategioista ("Voin muodostaa kokonaiskuvan asioista käsitekartan avulla").
Metakognitiiviset taidot puolestaan käyttävät tätä monipuolista metakognitiivista tietoa oman opiskelun ja oppimisen säätelyssä.
Omien taitojen ja strategioiden tiedostaminen on siis tärkeä tekijä oppimisessa. Mitä paremmin yksilö on tietoinen tiedoistaan, taidoistaan ja tavoistaan toimia eri tilanteissa, sitä paremmin hän pystyy kontrolloimaan ja käyttämään tarkoituksenmukaisesti eri tapoja oppia. Hyvin ja heikosti oppimisessa menestyvien oppijoiden metakognitiivisen ajattelun on todettu eroavan toisistaan. Oppijat, jotka menestyvät hyvin esimerkiksi koulussa, hyödyntävät metakognitiota oppimisessa tehokkaammin kuin heikommin menestyvät oppijat ja päinvastoin. Siten hyvin menestyvillä oppijoilla on mahdollisuus selvitä paremmin itsenäistä ajattelua vaativassa yhteiskunnassa.
Metakognitioon liittyy myös taito käyttää transferia eli siirtovaikutusta. Tämä tarkoittaa sitä, että jonkin opitun asian rakenne kyetään siirtämään toiseen asiasisältöön, eli nähdään yhtäläisyydet asioiden välillä ja osataan käyttää tehokkaasti aiemmin opittua uuden oppimisen apuna.
Metakognitio teknologisessa oppimisympäristössä

Teknistyvässä yhteiskunnassa kognitiiviset perustaidot, lukeminen, laskeminen ja kirjoittaminen eivät enää riitä, vaan menestymiseen tarvitaan yhä enemmän oppimaan oppimisen taitoja – meidän tulee osata oppia ja ajatella itsenäisesti.
Tutkijat ja tutkimukset ovat osoittaneet, että heikkotaitoisen oppijan metakognitiivisia taitoja pystytään kehittämään ja näin edistämään hänen oppimistaan. Erään välineen niiden kehittämiseen tarjoaa tekniikka. Oppijalle voidaan suunnitella tekniikan avulla oppimisympäristö, jossa oppija itse voi vaikuttaa tekemiensä tehtävien vaikeusasteeseen, lisätietojen tarvitsemisajankohtaan sekä siihen, kuinka kauan hän kamppailee saman ongelman parissa. Oppijalle pystytään tarjoamaan tekniikan avulla ympäristö, joka tukee hänen oppimistaan ja ohjaa hänen ajatteluaan niin, että hän voi ratkaista ongelmia, joihin hänellä ei itsenäisesti olisi ollut mahdollisuutta.
Metakognitio teknologisessa oppimisympäristössä > Sosiaalisesti jaettu metakognitio

Nykyisin oppimista ei enää nähdä vain yksilöllisenä prosessina, vaan sosiaalisten ja kulttuuristen tekijöiden katsotaan liittyvän korkeammantasoisiin ajatteluprosesseihin. Tästä yksi esimerkki on metakognition näkeminen sosiaalisesti jaettuna metakognitiona. Tämä tarkoittaa metakognition käsitteen laajentamista esimerkiksi tilanteisiin, joissa oppijat rakentavat tietoa yhdessä siten, että oppijoiden työskentelyssä ilmenee metakognitiota, jota ei voida palauttaa vain yhden ihmisen metakognitioksi. Sen sijaan metakognitio rakentuu, kehittyy ja ilmenee yksilöiden välillä ja oppijoiden yhteisessä ajattelutoiminnassa. Sosiaalisesti jaettua metakognitiota on pyritty hyödyntämään teknologiapohjaisissa oppimisympäristöissä sekä verkkotyöskentelyyn osallistuvien oppijoiden välisessä vuorovaikutuksessa.
Yksilön metakognitio ja sosiaalisesti jaettu metakognitio eivät ole toisistaan irrallisia vaan osittain päällekkäisiä ja vuorovaikutuksessa keskenään. Tulevaisuudessa olisi pohdittava, kuinka tekniikkaa voitaisiin hyödyntää entistä enemmän metakognition ilmentämisessä ja tukemisessa myös laajemmin kuin vain yksilön näkökulmasta.
Metakognitio teknologisessa oppimisympäristössä > Teknisten oppimisympäristöjen ongelmia metakognition tukemisessa

Vaikka tekniikka voikin olla hyvä väline metakognition kehittämiseen, siinä on myös omat rajoituksensa. Oppijan saaman tuen on oltava hyvin tarkasti räätälöityä nimenomaan häntä varten, jotta ohjelman antamat vihjeet eivät olisi liian helppoja tai liian vaikeita. Oppijan saaman tuen pitää sijoittua heidän lähikehityksen vyöhykkeeseensä, jotta tuki paitsi tarjoaisi oppimisen kannalta oikea-aikaisia vinkkejä ja edistäisi oppimista myös haastaisi oppijaa ajattelemaan itse.
Taideteos metakognitiivisena artefaktina

Metakognition käsitettä on hyödynnetty myös taiteidentutkimuksessa, erityisesti taiteen vastaanoton tutkimuksessa. Taideteosta on tarkasteltu metakognitiivisena artefaktina, joka ohjailee vastaanottajan (lukijan, katsojan) käsityksiä ja mielikuvia taiteen vastaanottokokemuksen aikana. Tarkastelutapa soveltuu niihin taiteenlajeihin, joissa vastaanotto tapahtuu ajan mittaan eli jotka perustuvat kerrontaan (kirjallisuus, näyttämötaide, elokuva, musiikki). Metakognitiivinen artefakti sisältää esityksen omasta vastaanotostaan, ja teoksensa avulla tekijä ohjailee vastaanottajien arvailua ja pyrkii aikaansaamaan yleisössä esteettisiä vaikutuksia.
Metakognitiivinen terapia

Metakognitiivinen terapia syntyi 1980–1990-luvun taitteessa, kun Adrian Wells alkoi tutkia, millaisia tiedonkäsittelyprosesseja ilmenee psykologisissa ongelmissa. Toisin kuin esimerkiksi kognitiivisessa käyttäytymisterapiassa, jossa tarkastellaan ajatussisältöjä, metakognitiivisessa terapiassa huomio kiinnitetään ajattelumalleihin, jotka synnyttävät ja ylläpitävät potilaan vääristyneitä käsityksiä ja mielikuvia.
Kirjallisuutta

Dunlosky, John  – Metcalfe, Janet: Metacognition.  Los Angeles:  SAGE, 2009.  ISBN 978-1-4129-3972-0
Fisher, Peter – Wells, Adrian: Metakognitiv terapi.  ((Metacognitive Therapy: Distinctive Features, 2009.) Översättning av Ola Brar)  Lund:  Studentlitteratur, 2011.  ISBN 978-91-44-07602-7
Flavell, J. H.: Metacognitive aspects of problem solving. — L. B. Resnick (toim.): The Nature of Intelligence (s. 231–236). Hillsdale (NJ): Erlbaum 1976.
Papaleontiou-Louca, Eleonora: Metacognition and Theory of Mind.  Newcastle:  Cambridge Scholars Publishing, 2008.  ISBN 978-1-84718-578-5
Weinert Franz E. – Kluwe Rainer H. (toim.): Metacognition, Motivation, and Understanding.  Hillsdale (NJ):  Erlbaum, 1987.  ISBN 0-89859-569-X
Aiheesta muualla

Paljon melua tyhjästä – mitä vähemmän tiedät, sitä enemmän uskot tietäväsi. Yle Uutiset 2016.
| --- | --- |
Auktoriteettitunnisteet: Kansalliset :  Ranska  BnF data  Saksa  Israel  Yhdysvallat  Tšekki
Metyyliaminolevulinaatti

| --- | --- |

Metyyliaminolevulinaatti
Systemaattinen (IUPAC) nimi
Metyyli-5-amino-4-oksopentanoaatti
Tunnisteet
CAS-numero: 33320-16-0
ATC-koodi: L01XD03
PubChem CID: 157922
DrugBank: DB00992
Kemialliset tiedot
Kaava: C6H11NO3 
Moolimassa: 145,158
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 121,5–123 °C 
Farmakokineettiset tiedot
Hyötyosuus:  ?
Metabolia:  ?
Puoliintumisaika:  ?
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa: Topikaalinen
Metyyliaminolevulinaatti (C6H11NO3) on estereihin kuuluva orgaaninen yhdiste. Rakenteeltaan se on aminolevuliinihaposta ja metanolista muodostunut esteri. Yhdistettä voidaan käyttää lääketieteessä eräiden ihosairauksien fotodynaamisessa hoidossa.
Vaikutusmekanismi ja käyttö

Metyyliaminolevulinaatti on aihiolääke, joka metaboloituu iholla muodostaen lopulta protoporfyriini IX:ää. Protoporfyriini IX on fotosentisaattori, joka katalysoi punaisen valon vaikutuksesta reaktiivisten radikaalien muodostumista. Nämä radikaalit tuhoavat epänormaaleja soluja esimerkiksi aurinkokeratoosin hoidossa. Aminolevuliinihappo toimii samalla tavoin, mutta lipofiilisemmän metyyliaminolevulinaatin etuna on, että se tunkeutuu paremmin ihon soluihin ja on selektiivisempi syöpäsoluja kohtaan. Kylmähoitoon verrattuna hoito metyyliaminolevulinaatilla on huomattavasti tehokkaampi. Yhdysvalloissa metyyliaminolevulinaatti on hyväksytty aurinkokeratoosien fotodynaamiseen hoitoon. Tämän lisäksi sitä käytetään useissa Euroopan maissa, Australiassa ja Uudessa-Seelannissa basaalisolukarsinoomien hoitoon. Myös yhdisteen käyttöä vaikean aknen fotodynaamisessa hoidossa on tutkittu.
Valmistus

Metyyliaminolevulinaattia voidaan valmistaa metanolista ja aminolevuliinihapon hydrokloridisuolasta tionyylikloridin avulla.
Metyylimalonyylikoentsyymi-A-epimeraasi

Malli Propionibacterium shermanii-bakteerin metyylimalonyylikoentsyymi-A-epimeraasin rakenteesta
Metyylimalonyylikoentsyymi-A-epimeraasi tai metyylimalonyylikoentsyymi-A-rasemaasi on isomeraaseihin kuuluva entsyymi. Entsyymi katalysoi S-metyylimalonyylikoentsyymi-A:n (D-metyylimalonyylikoentsyymi-A) isomeroitumista epimeerikseen R-metyylimalonyylikoentsyymi-A:ksi (L-metyylimalonyylikoentsyymi-A). Metyylimalonyylikoentsyymi-A-epimeraasia esiintyy niin eri- kuin aitotumaisissakin eliöissä ja se osallistuu rasvahappojen ja eräiden aminohappojen aineenvaihduntaan. Metyylimalonyylikoentsyymi-A-epimeraasin EC-numero on EC 5.1.99.1.
Rakenne ja toiminta

Rakenteeltaan metyylimalonyylikoentsyymi-A-epimeraasi on kahdesta samanlaisesta alayksiköstä koostuva dimeeri. Esimerkiksi rotan entsyymin molekyylimassa on 32 kDa. Metyylimalonyylikoentsyymi-A-epimeraasin toimintaa aktivoivat monet kahdenarvoiset ionit esimerkiksi koboltti-, magnesium-, mangaani,- rauta- ja nikkelikationit. Näistä tehokkain aktivoija on koboltti. Metyylimalonyylikoentsyymi-A-epimeraasin aktiivisen kohdan emäksinen aminohappo vastaanottaa protonin metyylimalonyylikoentsyymi-A:lta, jolloin välivaiheena muodostuu karbanioni, joka vastaanottaa stereospesifisesti protonin ja isomeroituu toiseksi epimeeriksi. Entsyymi on katalyyttinä hyvin tehokas ja katalysoimattomaan reaktioon nähden entsyymin katalysoiman reaktion reaktionopeus on 1014-kertainen.
Metyylimalonyylikoentsyymi-A:n puutos on erittäin harvinainen geneettinen resessiivisesti periytyvä häiriö. Siinä ihmisen seerumin metyylimalonyylikoentsyymi-A:n ja metyylimalonihapon pitoisuudet ovat hieman tavallista suuremmat eli kyseessä on lievä metyylimaloniasiduria. Tila ei ole yhtä vakava kuin metyylimalonyylikoentsyymi-A-mutaasin puutteellisesta toiminnasta aiheutuva metyylimaloniasiduria.
Metodismi Suomessa

Suomalainen metodismi on suomalainen vapaakirkollinen liike. Metodistisina kirkkokuntina Suomessa toimivat  suomenkielinen Suomen metodistikirkko sekä ruotsinkielinen Finlands svenska metodistkyrka. Kirkkoihin kuuluu yhteensä noin 20 seurakuntaa ja noin 2 000 jäsentä. Kannatuksen painopiste on ruotsinkielisen väestön keskuudessa ja Suomen rannikkokaupungeissa.
Metodismi saapui Suomeen pohjalaisten merimiesten välityksellä 1860-luvulla ja metodismi levisi erityisesti ruotsinkielisellä Pohjanmaalla. Suomen metodistikirkot kuuluvat Metodistikirkkojen maailmanneuvostoon. Molemmat kirkot kuuluvat myös Pohjoismaiden ja Baltian maiden piispan alaisuuteen. Molemmat metodistikirkot kuuluvat myös Suomen Ekumeeniseen neuvostoon ja Suomen vapaakristilliseen neuvostoon.
Metodistikirkkojen pää-äänenkannattajia ovat Rauhan Sanomia ja Nya Budbäraren.
Oppi

Metodistikirkon oppi pohjautuu Raamattuun ja Apostoliseen uskontunnustukseen. Ohjeellisia ovat myös John Wesleyn 25 uskonartiklaa vuodelta 1784 sekä Metodistikirkon oppi ja kirkkojärjestys. Metodistikirkko hyväksyy myös kaikki kolme vanhaa ekumeenista uskontunnustusta. Metodistikirkko hyväksyy lapsikasteen mutta korostaa persoonallisesti koetun uudestisyntymisen merkitystä ja sen jälkeen tapahtuvaa pyhityselämää.